Xunta pola defensa de la llingua
#000000
Ta acabante d’espublizase una bona iniciativa de xente esmolecío pola ruina realidá del nacionalismu asturianu y que cuiden, como casi toos, que la xuntanza de les fuerces asturianes ye imprescindible. Como diría el gran estadista cántabru, o de les Asturies de Santillana, según se mire, a nós la xuntanza tamién ‘nos pone’.
#000001
Pero lo que nun acabo de pillar ye porqué, si los promotores del web reconocen esplícitamente qu’hai más fuerces susceptibles de xuntanza, la cosa queda llendada a UNA y Andecha. De mano, una hipotética xunión de dambes sigles nun diba tener mayor aquél, pero ye que además paez la menos ‘operativa’. Sin saber de lo que pasara va un par d’añinos más que lo que trescendió públicamente, quien anguaño fai usu de la marca Andecha Astur ye precisamente quien nun quixo ‘axuntase’ a IAS pa formar Unidá, güei UNA, nuna patética llucha de ¿poder? que de fechu entá paez que ta nos tribunales. Dende esi puntu de vista, paez que hai una xente con voluntá de xuntanza, y otra, mui esmolecida pol autodetermín d’Asturies y la falta d’ambulancies en Noreña, pero que la xuntanza-yos dexa más bien frío. Sicasí, too pue intentase. De fechu, podría incluso considerase too un xestu qu’Andecha emitiera un escritu d’apoyu a UNA cinco díes depués de qu’españara tol tema de los avales pa les europees.
#000002
D’otra manera, nun veo porqué non abrir la ‘xuntanza’ a toles fuerces polítiques y colectivos. De verdá, y siempre como meros observadores d’esti requexu políticu qu’aspira a ser minoritariu en cuenta de marxinal, paez muncho más probable una collaboración UNA-Bloque por Asturies qu’amás resultara atractiva pa xente de la órbita del PAS y pa toos aquellos cansaos de dase testerazos contra una muria. Taría bien recuperar a toa esa xente, enantes de qu’acaben toos de conceyales de Cultura de Gabino.
#000003
Sicasí, tolos meyores deseos pa una iniciativa como la de Pola Xuntanza, y pa toes aquelles que puxen pol bon xacíu de les formaciones polítiques asturianes. Ye mui importante el debate, abiertu, tolo al altu la lleva que se puea, p’apurrinos a toa esa amalgama asturianista, que ye mui necia, una alternativa ilusionante, creible y capaz. Fainos falta, como dícía Hevia esti día.
#000004
Vos dexamos una memorable actuación del Coru Santiaguín sobre l’asuntu.
#000005
La UNA se presenta a les europees
#000007
La UNA va ser l’únicu partíu d’ambitu asturianu que se presente a les elecciones europees... hai que coyer tables y garrar presencia. Dende equí, tol ánimu a la xente que ta peleando por sacar alantre una propuesta politica que merez un espaciu bastante mas curiosu del que tien.
#000008
Pero eso si, prestaba que amas de dar anuncia de la so candidatura, dieran a conocer una semeya del primeru de la llista, qu’esta tuvimos que sacala gugleándolu y baxándola del so Facebook (si ye qu’esti Daniel Fernández ye’l cabeza de llista de UNA, qu’entá nun lo tengo mui claro).
#000009
ERROR GARRAFAL. Unidá nun ye l’únicu partíu d’ambitu asturianu que va concurrir nes eleiciones. Tamién se presenten Bloque por Asturies, dientro de la candidatura d’IU, y Andecha. Coses de lleer les webs asturianes a primer hora.
#000010
La respuesta de Unidá Nacionalista Asturiana al destape de Valledor nun se fizo esperar y foi axustada, abúltanos correuta y midida, faciendo valir a UNA nesti escenariu que ya ta abiertu dafechu. Nun dicir nada, pela parte d’UNA y el so portavoz Faustino Zapico, diba ser como confirmar palabra por palabra les declaraciones de Valledor, y supongo qu’entá ta casi too por facer (porque digo yo que, dalgo fecho habrá). Como diximos enantes, ver veremos, y taremos sollertes a too lo que se mueva 😉
#000011
El que ye cabezaleru de la ‘estaya asturianista’ de IU y fuera candidatu a la presidencia del Principáu, Francisco Javier García Valledor, ta acabante de dar anuncia del proyeutu que-y ta llevando a desmarcase del restu de diputaos y conseyeros de la so formación na lexislatura actual. Failu güei nuna entrevista en LNE na que pon fecha (ochobre d’esti añu) pa la fundación d’una fuerza política “de izquierdas, asturianista, ecologista, republicana y altermundista, que tenga posición en el mundo y que aspire a tener un doble espacio federal en España y en Europa”. Pa ello, espurre la mano hacia UNA e ¿Izquierda Republicana? pa tratar d’axuntar fuerces nun proyeutu que l’entrevistador identifica con un ‘bloque nacionalista a la asturiana”. Ver veremos. A mín suéname más a Chunta aragonesista, que al BNG o Nafarroa Bai. ¿Realismu?. pel momentu dame igual: cualquier iniciativa d’esti tipu tien que se recibir con ilusión y curiosidá a la espera de que vaya cuayando. Da-y tiempu y que madureza, y ver cómo sal. Taremos sollertes.
#000012
Ayeri por culpa del trabayu nun pude tar n’Uviéu pa manifestame en defensa del asrturianu en maxisteriu, sicasí pude acercame a la convocada n’Avilés escontra la crisis por, ente otros, CSI (que non CSI-CSIF como dicíen los “informativos” de TPA)... al final xuntámonos unes 1.000 persones según diz la prensa.
#000013